6. ΒΑΣΙΛΙΚΟΝ ΔΙΑΤΑΓΜΑ της 30 Νοεμ./17 Δεκ. 1958 Περί μη παραχωρήσεως δημοσίων δασικών εκτάσεων δια σκοπούς γεωργικής και δενδροκομικής εκμεταλλεύσεως εις την περιφέρειαν του Δασαρχείου Λαυρίου. Έχοντες υπ’ όψει το άρθρ. 13 του Α.Ν. 1460/1938 «περί αυξήσεως της παραγωγής δασικών καυσίμων υλών και περί τροποποιήσεως διατάξεών τινων των περί δασών νόμων» μετά προηγουμένην υπ’ αριθ. 584 ε.ε. γνώμην του Συμβουλίου Επικρατείας, προτάσει του Ημετέρου επί της Γεωργίας Υφυπουργού, απεφασίσαμεν και διατάσσομεν: Σελ. 560,04(α) Τεύχος Θ113-Σελ.100 Άρθρ.1.-1.Δεν παραχωρούνται δια τους σκοπούς τους αναφερομένους εις τας περιπτώσεις α, β, γ, δ, ε και ζ της παραγράφου 2 του άρθρ. 1 του Α.Ν. 857/1937 «περί παραχωρήσεως δημοσίων και κοινοτικών εκτάσεων δια σκοπούς γεωργικής και δενδροκομικής εκμεταλλεύσεως «αι δημόσιαι δασικαί εκτάσεις αι κείμεναι εντός της Διοικητικής περιφερείας του Δασαρχείου Λαυρίου εντός της νήσου Κέας. 2.Από της δημοσιεύσεως του παρόντος καταργείται το από 20.12.1939 Β.Δ/μα «περί παραχωρήσεως εκτάσεων κλπ. εις περιοχήν Λαυρεωτικής». Άρθρ.2.-Δημόσιοι δασικαί εκτάσεις περιλαμβανόμεναι εντός της ως άνω περιφερείας καταληφθείσαι αυθαιρέτως και αξιοποιηθείσαι πλήρως δι’ εκχερσώσεως και καλλιεργείας προ της δημοσιεύσεως του παρόντος, δύνανται να παραχωρηθώσι κατά τας διατάξεις της ισχυούσης δασικής νομοθεσίας κατόπιν εγκρίσεως του Υπουργού Γεωργίας, εφ’ όσον πληρούνται αι δια την παραχώρησίν των προϋποθέσεις του Νόμου. 